ประกาศเรื่องการออกใบรับรองผู้ประสบภัยพิบัติ

ขอแสดงความเสียใจกับทุกท่านที่ประสบความเสียหายจากแผ่นดินไหวที่เกิดขึ้นเมื่อวันที่ 18 เดือนมิถุนายน พ.ศ.2561

ทางสำนักงานเขตจัดบริการออก ”ใบรับรองผู้ประสบภัยพิบัติ” สำหรับท่านที่ต้องการนำไปยื่นต่อบริษัทประกันหรือขอความช่วยเหลือต่าง ๆ

* การตรวจสอบระดับความเสียหาย

โปรดติดต่อแผนกภาษีสินทรัพย์ถาวร ให้สำนักงานเขตทำการตรวจวัดระดับความเสียหายพื้นที่ของท่านเพื่อออกใบรับรองผู้ประสบภัยพิบัติ

* การออกใบรับรองผู้ประสบภัยพิบัติ

จะออกให้ที่เคาน์เตอร์แผนกภาษีสินทรัพย์ถาวรหลังเสร็จสิ้นการตรวจสอบระดับความเสียหาย 1 วันขึ้นไป

เอกสารที่ต้องเตรียม 1.ใบยื่นขอ”ใบรับรองผู้ประสบภัยพิบัติ”

2.เอกสารแสดงตน (ใบขับขี่ บัตรประกันสุขภาพ เป็นต้น)

3.ใบมอบอำนาจกรณีทำแทน

・ใบยื่นขอ”ใบรับรองผู้ประสบภัยพิบัติ”

・ใบยื่นขอ”ใบรับรองผู้ประสบภัยพิบัติ”(ตัวอย่างการกรอก)

* การตัดสินระดับความเสียหาย

ระดับความเสียหายในใบรับรองจะถูกตัดสินตามมาตรฐานที่สำนักงานคณะรัฐมนตรีกำหนดไว้ โดยวัดจากความเอียงหรือความเสียหายแต่ละส่วนของบ้าน(หลังคา กำแพง โครงสร้าง เป็นต้น)

|  |  |
| --- | --- |
| ระดับความเสียหาย | เกณฑ์การรับรองความเสียหาย |
| เสียหายโดยสิ้นเชิง | บ้านเรือนอยู่ในระดับที่ไม่สามารถอยู่อาศัยได้  กรณีที่บ้านทั้งหลังพังทลาย/ไหลพัดไป/จมหายไป/สูญหาย หรือ มีความเสียหายอย่างมากจนไม่สามารถซ่อมแซมให้กลับมาใช้เช่นเดิมได้ |
| เสียหายเป็นส่วนมาก | บ้านเรือนได้รับความเสียหายอย่างมาก และจำเป็นต้องซ่อมแซมขนาดใหญ่อันรวมไปถึงโครงสร้างพื้นฐานของอาคารเพื่อที่จะให้อยู่อาศัยต่อได้ |
| เสียหายปานกลาง | บ้านเรือนได้รับความเสียหายบางส่วน  ได้รับความเสียหายหนัก แต่อยู่ในระดับที่สามารถซ่อมแซมให้กลับมาใช้เช่นเดิมได้ |
| เสียหายบางส่วน (ไม่ถึงขั้นเสียหายปานกลาง) | บ้านเรือนเสียหายไม่ถึงระดับความเสียหายโดยสิ้นเชิง ส่วนมาก หรือปานกลาง แต่จำเป็นต้องได้รับการซ่อมแซม |

ติดต่อสอบถาม

แผนกภาษีสินทรัพย์ถาวร (สำนักงานเขต อาคาร 1 ชั้น 2 ห้อง 206)

ฝ่ายดูแลการรับรองผู้ประสบภัยพิบัติ 06 – 6958 - 2447